ଯାତ୍ରା, ଅପେରା, ଡ୍ରାମା ମେଲୋଡିକୁ ମିଳିଲା ଅନୁମତି । କିନ୍ତୁ ଏବେ ବି ରହିିଛି ରାତ୍ରିକାଳୀନ କର୍ଫ୍ୟୁ, କେମିତି ହେବ ଯାତ୍ରା ? | Kanak News\nBy Mukesh Sahu On Nov 20, 2021 - 7:31 PM\nକନକ ବ୍ୟୁରୋ : ବହୁ ଦିନ ଧରି ମଞ୍ଚ ଯାତ୍ରା ପରିବେଷଣ ଉପରେ କଟକଣା ଲାଗିବା ପରେ, ଏବେ ଅନୁମତି ମିଳିଛି । ଖୋଲା ପଡିଆରେ ସର୍ବାଧିକ ୨ ହଜାର ଦର୍ଶକଙ୍କୁ ନେଇ ଯାତ୍ରା କରିବାକୁ ଅନୁମତି ଦେଇଛନ୍ତି ରାଜ୍ୟ ସରକାର । ହେଲେ ନାଇଟ୍ କର୍ଫ୍ୟୁ କଟକଣା ବଳବତର ଥିବାରୁ, ଖୁସି ହେବେ କି ଦୁଃଖୀ ହେବେ, ଦ୍ୱନ୍ଦରେ ପଡିଛନ୍ତି, ଯାତ୍ରା କଳାକାର ଓ ମାଲିକ । ସେପଟେ ପୂର୍ବରୁ ସିନେମା ହଲ ଓ ଥିଏଟରରେ ଶହେ ପ୍ରତିଶତ ଦର୍ଶକଙ୍କ ପାଇଁ ଅନୁମତି ଥିଲା । ହେଲେ ଏବେ ଏହାକୁ ୫୦ ପ୍ରତିଶତ କରାଯାଇଥିବାରୁ ଦ୍ୱନ୍ଦ୍ୱ ଉପୁଜିଛି ।\nକରୋନା ସଂକ୍ରମଣ କମିଥିବାରୁ ଜୀବନ ଜୀବିକାକୁ ଗୁରୁତ୍ୱ ଦେଇ କଟକଣା କୋହଳ କରାଯାଇଛି । ପୂର୍ବରୁ ସ୍କୁଲ ଖୋଲିବାକୁ ଅନୁମତି ମିଳିସାରିଥିବା ବେଳେ ଏବେ ଯାତ୍ରା, ଥିଏଟର, ଅପେରା, ମେଲୋଡି ଓ ସାଂସ୍କୃତିକ କାର୍ଯ୍ୟକ୍ରମ ପରିବେଷଣକୁ ଅନୁମତି ମିଳିଛି । ହେଲେ ଏଥିପାଇଁ କେତେକ ସ୍ୱତନ୍ତ୍ର ନିର୍ଦ୍ଦେଶାବଳୀ ଜାରି ହୋଇଛି ।\n*ଖୋଲା ପଡିଆରେ ସର୍ବାଧିକ ୨ ହଜାର ଦର୍ଶକଙ୍କୁ ଅନୁମତି\n*ବନ୍ଦ କୋଠରୀରେ ୫୦ ପ୍ରତିଶତ ଦର୍ଶକ ବସିପାରିବେ\n*ଦର୍ଶକମାନେ ୨ଟି ଡୋଜ୍ ଟିକା ନେଇଥିବା ବାଧ୍ୟତାମୂଳକ\n*୭୨ ଘଣ୍ଟା ପୂର୍ବରୁ ଆରଟିପିସିଆର ନେଗେଟିଭ ରିପୋର୍ଟ ଦେଖାଇବାକୁ ପଡିବ\n*ଦର୍ଶକ କୋଭିଡ ନିୟମକୁ କଡାକଡି ଭାବେ ପାଳନ କରିବେ\n*ସାମାଜିକ ଦୂରତା ରକ୍ଷା ସହ ମାସ୍କ ପିନ୍ଧିବା ଜରୁରୀ\n*ସିନେମା ହଲ ଓ ଥିଏଟରରେ ମଧ୍ୟ ୫୦ ପ୍ରତିଶତ ଦର୍ଶକ ରହିପାରିବେ\n*ଜ୍ୱର, ଥଣ୍ଡା, କାଶ ଭଳି ଲକ୍ଷଣ ଥିଲେ ଦର୍ଶକଙ୍କୁ ବାରଣ କରାଯିବ\n*ଏକାଧିକ ରୋଗ ଥିବା ୬୫ ବର୍ଷରୁ ଅଧିକ ବୟସ୍କଙ୍କୁ ବାରଣ\n*କାର୍ଯ୍ୟକ୍ରମ ସ୍ଥଳରେ ପାନ ଛେପ ପକାଇବାକୁ ବାରଣ କରାଯାଇଛି\n*ନିୟମିତ ହାତ ଧୋଇବା ପାଇଁ ବ୍ୟବସ୍ଥା କରିବେ ଆୟୋଜକ\nଦ୍ୱନ୍ଦ୍ୱରେ ଯାତ୍ରା କଳାକାର । ନାଇଟ କର୍ଫ୍ୟୁ ଭିତରେ କେମିତି ହେବ ଯାତ୍ରା ? ଯାତ୍ରା ପାଇଁ ଅନୁମତି ତ ମିଳିଛି, ହେଲେ କେମିତି ଯାତ୍ରା ହେବ, ତାକୁ ନେଇ ଏବେ ଦ୍ୱନ୍ଦ୍ୱରେ ଯାତ୍ରା କଳାକାର । ସହରାଞ୍ଚଳରେ ଏବେ ବି ନାଇଟ କର୍ଫ୍ୟୁ ରାତି ୧୦ରୁ ସକାଳ ୫ ଯାଏଁ ବଳବତ୍ତର ରହିଛି । ତେଣୁ ଦିନରେ ଯାତ୍ରା କରିବାକୁ ପଡ଼ିବ । ଏହା ସହ ଅନ୍ୟ ସବୁ ଗାଇଡଲାଇନକୁ ମାନିଲେ କିପରି ଯାତ୍ରା କରାଯିବ, ଆଉ ଯଦି ହୁଏ, କ'ଣ ଦର୍ଶକ ଆସିବେ, ଏହାକୁ ନେଇ ଚିନ୍ତାରେ ଯାତ୍ରା କଳାକାର ଓ ଯାତ୍ରା ପାର୍ଟି ମାଲିକ ।\nବହୁ ଦିନ ଧରି ଯାତ୍ରା ବନ୍ଦ ପଡ଼ିଥିବା ବେଳେ ଏବେ ଅନୁମତି ମିଳିଛି, ହେଲେ ଖୁସି ହେବେ କି ଦୁଃଖୀ ହେବେ, ଦ୍ୱନ୍ଦରେ ଯାତ୍ରା କଳାକାର ଓ ମାଲିକ । ସେପଟେ ପୂର୍ବରୁ ସିନେମା ହଲ ଓ ଥିଏଟରରେ ଶହେ ପ୍ରତିଶତ ଦର୍ଶକଙ୍କ ପାଇଁ ଅନୁମତି ଥିଲା । ହେଲେ ଏବେ ଏହାକୁ ୫୦ ପ୍ରତିଶତ କରାଯାଇଥିବାରୁ ଦ୍ୱନ୍ଦ୍ୱ ଉପୁଜିଛି ।\nବଢ଼ିବ କି ମନ୍ତ୍ରୀଙ୍କ ଅଡୁଆ ? ମାହାଙ୍ଗା ଡବଲ ମର୍ଡର ମାମଲାରେ ପ୍ରତାପ ଜେନାଙ୍କ ପିଏ ଓ ମାହାଙ୍ଗା ବ୍ଲକ ଅଧ୍ୟକ୍ଷଙ୍କ ହେବ କଲ ରେକର୍ଡ ଯାଞ୍ଚ ।
